cyanic-selkie/wikianc huggingface dataset:
Αλληλεπιδρών γαλαξίας
Οι αλληλεπιδρώντες γαλαξίες (συγκρουόμενοι γαλαξίες) είναι γαλαξίες των οποίων τα βαρυτικά πεδία προκαλούν διαταραχές μεταξύ τους. Ένα παράδειγμα μιας μικρής αλληλεπίδρασης είναι ένας δορυφορικός γαλαξίας που διαταράσσει τους σπειροειδείς βραχίονες του πρωταρχικού γαλαξία. Ένα παράδειγμα μιας μεγάλης αλληλεπίδρασης είναι μια γαλαξιακή σύγκρουση, η οποία μπορεί να οδηγήσει σε συγχώνευση γαλαξιών.
Εθνική Βιβλιοθήκη της Βενεζουέλας
Η Εθνική Βιβλιοθήκη της Βενεζουέλας (BNV) (ισπανικά: Biblioteca Nacional de Venezuela) βρίσκεται στο Καράκας την πρωτεύουσα της Βενεζουέλας και είναι η εθνική βιβλιοθήκη της χώρας.
Ιστορία
Η Εθνική Βιβλιοθήκη ιδρύθηκε το 1833. Το σημερινό κτίριο της Εθνικής Βιβλιοθήκης ανεγέρθηκε το 1981-1985. Καλύπτει έκταση 80.000 τετραγωνικών μέτρων. Ο χώρος αρχικά ήταν σχεδιασμένος για να φιλοξενήσει τουλάχιστον 3.606.000 τόμους βιβλίων. Υπάρχουν χώροι ανάγνωσης για 1.369 άτομα. Τα Εθνικά Αρχεία της Βενεζουέλας (Archivo General de la Nation, διεύθυνση Avenida Norte 1) βρίσκονται στο βόρειο τμήμα του ίδιου συγκροτήματος κτιρίων από σκυρόδεμα που σχεδιάστηκαν από τους αρχιτέκτονες Θωμάς και Εντουάρντο Σανάμπρια.
Σύμφωνα με την UNESCO, ο ενήλικος πληθυσμός της Βενεζουέλας (άνω των 15 ετών) ήταν κατά 97,13% εγγράμματος (το 2016) και είναι το υψηλότερο ποσοστό στη Λατινική Αμερική. Αυτό οφείλεται στις επενδύσεις των τελευταίων δεκαετιών στην εκπαίδευση και στην γλωσσική ενότητα του πληθυσμού. Τα ισπανικά είναι η μητρική γλώσσα ενός σημαντικά μεγαλύτερου μέρους του πληθυσμού από ό,τι, για παράδειγμα, η Βολιβία. Ο ιστότοπος της Εθνικής Βιβλιοθήκης της Βενεζουέλας δεν παρέχει υπηρεσίες λόγου χάριν, σε αυτόχθονες γλώσσες της χώρας, οι περισσότερες από τις οποίες απειλούνται ή κινδυνεύουν.
Αποστολή
Αποστολή της Εθνικής Βιβλιοθήκης της Βενεζουέλας:
Παραπομπές
Β Β
Απόστολος Αθανασιάδης
Ο Απόστολος Αθανασιάδης ήταν Έλληνας πολιτικός αλλά και αγωνιστής κατά την επανάσταση του 1821.
Βιογραφικά στοιχεία
Γεννήθηκε στα Λαγκάδια της Γορτυνίας.
Συμμετείχε σε πολλές μάχεςν κατά την επανάσταση του 1821 και μετά το τέλος της οποίας σπούδασε νομικά και ακολούθησε τον δικαστικό κλάδο. Εξελέγη για πρώτη φορά βουλευτής Γορτυνίας στις εκλογές του 1881 και επανεξελέγη σε αυτές του 1885.
Το 1866, με δωρεά του Δημητρίου Δημητρακόπουλου ύψους 10.000 δραχμών κτίστηκε το Γυμνάσιο Λαγκαδίων, μετά και τις ενέργειες του Απόστολου Αθανασιάδη. Το όνομα του Απόστολου Αθανασιάδη είναι χαραγμένο δεύτερο στον πίνακα των ευεργετών του Γυμνασίου. thumb| Η πλάκα των ευεργετών στο Γυμνάσιο Λαγκαδίων
Διετέλεσε υπουργός Οικονομικών στην κυβέρνηση Κουμουνδούρου (1880). Το 1881 ο Αθανασιάδης διετέλεσε Πρόεδρος του Ελεγκτικού Συνεδρίου. Απεβίωσε στην Αθήνα.
Πηγές
Κατηγορία:Βουλευτές Γορτυνίας Κατηγορία:Έλληνες υπουργοί Οικονομικών
Εντ Ο'Νιλ
Ο Εντ Ο'Νιλ (Ed O'Neill) (1946) είναι Αμερικανός ηθοποιός και κωμικός.
Καριέρα
Από το 2009 πρωταγωνιστεί στη σειρά Modern Family στον ρόλο του Τζέι Πρίτσετ. Για τον ρόλο αυτό, έχει κερδίσει τέσσερις φορές (2011-2014) μαζί με όλο το καστ το Βραβείο Σωματείου Ηθοποιών για ερμηνεία σε κωμική σειρά.
Στον κινηματογράφο, οι σημαντικότερες συμμετοχές του είναι στο Συλλέκτης Οστών και στο Popeye Doyle.
Επίσης, έχει δώσει τη φωνή του σε ταινίες κινουμένων σχεδίων όπως: Ραλφ: Η Επόμενη Πίστα και Ψάχνοντας την Ντόρι.
Παραπομπές
Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί άνδρες ηθοποιοί φωνής Κατηγορία:Αμερικανοί κωμικοί
Καζιμίρ Α΄ της Πομερανίας-Ντεμμίν
Ο Καζιμίρ Α΄, γερμαν. Casimir I (μετά το 1130 - φθινόπωρο τού 1180) από τον Οίκο των Γκρίφφινς ήταν δούκας της Πομερανίας-Ντεμμίν (1156-80).
Βιογραφία
Ήταν ο δευτερότοκος γιος τού Βάρτισλαβ Α΄ δούκα της Πομερανίας.
Το 1135 απεβίωσε ο Βάρτισλαβ Α΄ και άφησε δύο γιους, τον πενταετή Μπόγκισλαβ Α΄ 5 ετών και τον μικρότερο Καζιμίρ Α΄. Επίτροπος της αρχής ανέλαβε ο θείος τους Ράτιμπορ Α΄, που απεβίωσε το 1156 και τον διαδέχθηκαν. Ο Μπόγκισλαβ Α΄ είχε έδρα το Στεττίν και ο Καζιμίρ Α΄ το Ντεμμίν.
Στην εξέγερση των Οβοτριτών εναντίον τού Ερρίκου Γ΄ της Σαξονίας έλαβαν το μέρος των πρώτων, αλλά στη μάχη τού Βέρχεν ηττήθηκαν το 1164. Ο Ερρίκος ΙΓ΄ τούς απέδωσε τα δουκάτα ως φέουδα, μάλιστα ο Καζιμίρ Α΄ έλαβε το 1/3 τού Βόλγκαστ. Ως υποτελείς ακολούθησαν τον Ερρίκο ΙΓ΄ στον πόλεμο, που έκανε μαζί με τη Δανία, εναντίον τού πριγκιπάτου τού Ρύγκεν το 1168. Ο Καζιμίρ Α΄κατάφερε να λάβει την Κιρκιπάνια και έτσι να επεκτείνει την Πομερανία δυτικά.
Συμμετείχε και σε άλλες εκστρατείες τού Ερρίκου ΙΓ΄, όπως σε αυτήν των ετών 1178-80 στη Λουσατία και το Γύτερμπορκ. Στη μάχη εναντίον τού Όθωνα Α΄ των Ασκάνια μαργράβου τού Βρανδεμβούργου, ο Καζιμίρ Α΄ απεβίωσε το 1180. Δεν είχε τέκνα και το Ντεμμίν περιήλθε στον αδελφό του. Το 1187 απεβίωσε ο Μπόγκισαβ Α΄, που άφησε το Στεττίν στον γιο του Μπόγκισλαβ Β΄ και το Ντεμμίν στον νεότερο γιο του Καζιμίρ Β΄.
Ο Καζιμίρ Α΄ ίδρυσε τις μονές της Μπρόντα το 1170 και τού Μπέλμπουκ το 1177. Συμμετείχε στην ίδρυση της μονής Νταργκούν το 1173 και παραχώρησε προνόμια στον επίσκοπο τού Βολλίν ο 1178. Ο τελευταίος, λόγω των εκστρατειών των Δανών, μετακίνησε την έδρα της επισκοπής του στο Καμμίν (νυν Καμιέν Πομόρσκι).
Οικογένεια
Νυμφεύτηκε την Πριλοτάβα, αλλά δεν απέκτησαν απογόνους.
Πηγές
Κατηγορία:Οίκος της Πομερανίας
Λουδοβίκος του Νεβέρ
O Λουδοβίκος (ιταλ.: Ludovico Gonzaga-Nevers, 18 Σεπτεμβρίου 1539 - 23 Οκτωβρίου 1595) από τον Οίκο των Γκοντζάγκα, ήταν σύζυγος της Ενριέττας του Λα Μαρκ, δούκισσας του Νεβέρ (Nevers) και Ρετέλ (Rethel). Ήταν Ιταλο-Γάλλος αξιωματούχος και διπλωμάτης της Γαλλίας.
Βιογραφία
Ήταν 10 ετών όταν ο πατέρας του τον έστειλε στο Παρίσι για να παραλάβει την περιουσία της γιαγιάς του Άννας Βαλουά-Αλανσόν, χήρας του Γουλιέλμου Θ΄. Προσχώρησε στο στρατό του Ερρίκου Β΄ Βαλουά της Γαλλίας και πολέμησε στη μάχη του Σαιν-Κεντέν το 1557, αλλά αιχμαλωτίστηκε από τους Ισπανούς.
Από πολλούς αυλικούς θεωρείται υπεύθυνος για τη σφαγή των Ουγενότων της 24ης Αυγούστου 1572 (ημέρα εορτής του Αγ. Βαρθολομαίου). Απεβίωσε στη Νελ (Neesle) της βόρειας Γαλλίας το 1595 σε ηλικία 56 ετών.
Πηγές
Κατηγορία:Οίκος των Γκοντζάγκα Κατηγορία:Ιππότες του Τάγματος του Αγίου Πνεύματος
Αρρενωπότητα
μικρογραφία| Στη ελληνική μυθολογία, ο [[Μαρς|Άρης είναι ο θεός του πολέμου και αντιπροσωπεύει την αρρενωπότητα.  ]] Η αρρενωπότητα είναι ένα σύνολο χαρακτηριστικών, συμπεριφορών και ρόλων που συνδέονται από τους άνδρες. Αν και η αρρενωπότητα θεωρείται πως είναι κοινωνικά κατασκευασμένη, μερικές έρευνες δείχνουν ότι ορισμένες συμπεριφορές επηρεάζονται βιολογικά. Σε ποιο βαθμό η αρρενωπότητα επηρεάζεται βιολογικά ή κοινωνικά υπόκειται σε συζήτηση. Η αρρενωπότητα διαχωρίζεται από τον ορισμό του αρσενικού φύλου, καθώς τόσο οι άνθρωποι με θηλυκή ανατομία όσο και οι άνθρωποι με αρσενική ανατομία, μπορούν να εμφανίζουν αρρενωπά στοιχεία χαρακτήρα και αρρενωπές συμπεριφορές.
Τα χαρακτηριστικά που θεωρούνται στερεοτυπικά ως αρρενωπά, περιλαμβάνουν το θάρρος, την ανεξαρτησία, την ηγετικότητα και την αυτοπεποίθηση. Ωστόσο τα χαρακτηριστικά που σχετίζονται με την αρρενωπότητα ποικίλλουν μεταξύ διαφορετικών πολιτισμών και ιστορικών περιόδων.
Εξέλιξη
εναλλ.=Carpenter in a hard hat using a hand drill outdoors|μικρογραφία|Ένας μηχανικός ηλεκτροπαραγωγικού σταθμού εργάζεται σε αντλία ατμού. (φωτογραφία από τον Lewis Hine)
Κοινωνική κατασκευή της αρρενωπότητας
Σε πολλές κουλτούρες, η εμφάνιση χαρακτηριστικών που δεν είναι οι τυπικές για ένα φύλο, μπορεί να αποτελεί κοινωνικό πρόβλημα. Η μη τυπική συμπεριφορά μπορεί να θεωρηθεί ένδειξη ομοφυλοφιλίας, παρά το γεγονός ότι η έκφραση του φύλου, η ταυτότητα φύλου και ο σεξουαλικός προσανατολισμός είναι ευρέως αποδεκτές ως ξεχωριστές έννοιες. Η έντονη και υπερβολική αρρενωπότητα που οδηγεί σε ακραίες συμπεριφορές μπορεί να χαρακτηριστεί ως τοξική αρρενωπότητα.
Μερικοί κοινωνικοί επιστήμονες αντιλαμβάνονται την αρρενωπότητα (και τη θηλυκότητα) ως μία συμπεριφορά. Οι συμπεριφορές των φύλων δεν είναι απαραιτήτως σκόπιμες και ίσως οι άνθρωποι να μην γνωρίζουν καν τον βαθμό που εκτελούν την έμφυλη συμπεριφορά, καθώς το αποτέλεσμα της δια βίου κοινωνικοποίησης των φύλων είναι η αίσθηση ότι το φύλο του ατόμου είναι "φυσικό" ή βιολογικά καθορισμένο.
Η αρρενωπή συμπεριφορά ποικίλλει κατά τη διάρκεια της ζωής. Για παράδειγμα, ο αθλητικός κόσμος μπορεί να προκαλέσει πιο παραδοσιακές αρρενωπές αντιδράσεις στους συμμετέχοντες απ'ότι θα έκαναν άλλοι χώροι. Οι άνδρες που επιδεικνύουν μια σκληρή και επιθετική αρρενωπότητα στο αθλητικό γήπεδο, μπορεί να εμφανίζουν μια πιο ήπια αρρενωπότητα σε οικογενειακά περιβάλλοντα. Οι αρρενωπότητες ποικίλλουν επίσης ανάλογα με την κοινωνική τάξη. Όπως δείχνουν αυτά τα πλαίσια και οι συγκρίσεις, οι θεωρητικοί προτείνουν μια πολλαπλότητα αρρενωπότητας, όχι απλά μια μοναδική δομή αρρενωπότητας.
Επισφαλής ανδρική ενηλικίωση
Οι ερευνητές έχουν υποστηρίξει ότι η "επισφάλεια" της ανδρικής ηλικίας συμβάλλει στην παραδοσιακή αρρενωπή συμπεριφορά. "Επισφαλής" σημαίνει ότι η ανδρική ενηλικίωση δεν είναι εγγενής, αλλά πρέπει να επιτευχθεί. Σε πολλούς πολιτισμούς, τα αγόρια υπομένουν επώδυνες τελετές ενσωμάτωσης για να γίνουν άντρες. Η ανδρική ενηλικίωση μπορεί επίσης να χαθεί, όταν ένας άνδρας δέχεται τη κριτική ότι δεν είναι "άνδρας". Οι ερευνητές έχουν διαπιστώσει ότι οι άνδρες ανταποκρίνονται στις απειλές της ανδρικής ενηλικίωσης συμμετέχοντας σε στερεοτυπικές αρρενωπές συμπεριφορές και πεποιθήσεις, όπως στην υποστήριξη της ιεραρχίας, στην υποστήριξη ομοφοβικών πεποιθήσεων, στην υποστήριξη της επιθετικότητας και επιλέγοντας σωματικές εργασίες έναντι των πνευματικών.
Στις γυναίκες
εναλλ.=|μικρογραφία|Η Charmion, γυναίκα body builder, καλλιτέχνιδα βαριετέ και ακροβάτισσα αέριας κούνιας. Παρόλο που συχνά αγνοείται στις συζητήσεις περί αρρενωπότητας, οι γυναίκες μπορούν επίσης να εκφράζουν αρρενωπά στοιχεία χαρακτήρα και αρρενωπές συμπεριφορές. Στη δυτική κουλτούρα, η γυναικεία αρρενωπότητα έχει κωδικοποιηθεί σε ταυτότητες όπως "αγοροκόριτσο" και "λεσβία". Αν και η γυναικεία αρρενωπότητα συνδέεται συχνά με τη ομοφυλοφιλία, η έκφραση της αρρενωπότητας δεν συνδέεται απαραίτητα με τη σεξουαλικότητα μίας γυναίκας.
Στη φεμινιστική φιλοσοφία, η γυναικεία αρρενωπότητα χαρακτηρίζεται συχνά ως μία μορφή απόδοσης του φύλου, που προκαλεί την παραδοσιακή αρρενωπότητα και την κυριαρχία των ανδρών. Ο Ζαχάρι Α. Κράμερ υποστηρίζει ότι πρέπει να ανοίξει η συζήτηση περί αρρενωπότητας "ώστε να περιλαμβάνει κατασκευές αρρενωπότητας που επηρεάζουν μοναδικά τις γυναίκες". Οι αρρενωπές γυναίκες συχνά δέχονται κοινωνικό στίγμα και παρενόχληση, παρόλο που η επιρροή του φεμινιστικού κινήματος έχει οδηγήσει σε μεγαλύτερη αποδοχή των γυναικών που εκφράζουν την αρρενωπότητα, κατά τις τελευταίες δεκαετίες. Οι γυναίκες με στερεοτυπικά αρρενωπά στοιχεία χαρακτήρα, είναι πιο πιθανό να αποκτήσουν πρόσβαση σε επαγγέλματα υψηλής αμοιβής σε σχέση με γυναίκες που έχουν θηλυκά στοιχεία χαρακτήρα.
Οι γυναίκες που συμμετέχουν σε αθλήματα, κυρίως σε σπορ που είναι ανδροκρατούμενα, αποκαλούνται μερικές φορές αρρενωπές. Αν και τα περισσότερα αθλήματα δίνουν έμφαση σε στερεοτυπικές αρρενωπές ιδιότητες, όπως η δύναμη, ο ανταγωνισμός και η επιθετικότητα, στις γυναίκες που συμμετέχουν στον αθλητισμό εξακολουθούν να υπάρχουν προσδοκίες να συμμορφώνονται με τις αυστηρά θηλυκές νόρμες που σχετίζονται με το φύλο τους. Αυτό είναι γνωστό, ως το παράδοξο του θηλυκού αθλητή. Παρόλο που οι παραδοσιακές νόρμες για τα φύλα αλλάζουν σταδιακά, οι γυναίκες αθλητές, ιδίως εκείνες που συμμετέχουν σε αθλήματα που είναι ανδροκρατούμενα, όπως η πυγμαχία, η ανύψωση βάρους, το αμερικάνικο ποδόσφαιρο, το χόκεϊ επί πάγου και τα μηχανοκίνητα αθλήματα, εξακολουθούν να θεωρούνται συχνά ως απόκλιση από τα όρια της θηλυκότητας, και ίσως να υφίστανται επιπτώσεις, όπως διακρίσεις ή κακομεταχείριση από τους διαχειριστές, παρενόχληση από τους οπαδούς και μειωμένη προσοχή από τα μέσα ενημέρωσης.
Υγεία
εναλλ.=Silhouetted man drinking a glass of beer|δεξιά|μικρογραφία| Ένας βρετανός στρατιώτης πίνει ένα ποτήρι [[Μπίρα|μπύρα μετά την επιστροφή του από το Αφγανιστάν. Η συμμετοχή σε πολέμους και η κατανάλωση οινοπνευματωδών ποτών θεωρούνται αρρενωπές δραστηριότητες σε πολλούς πολιτισμούς. ]] Αποδεικτικά στοιχεία τονίζουν την αρνητική επίδραση που έχει η ηγεμονική αρρενωπότητα στη συμπεριφορά των ανδρών όσο αφορά την υγεία, ενώ οι Αμερικανοί άνδρες κάνουν 134,5 εκατομμύρια λιγότερες ιατρικές επισκέψεις ανά έτος από ό,τι οι γυναίκες. Είκοσι πέντε τοις εκατό των ανδρών ηλικίας 45 έως 60 ετών δεν έχουν προσωπικό γιατρό, αυξάνοντας τον κίνδυνο θανάτου από καρδιακές παθήσεις. Οι άνδρες μεταξύ 25 και 65 ετών είναι τέσσερις φορές πιο πιθανό να πεθάνουν από καρδιαγγειακές παθήσεις, σε σχέση με τις γυναίκες και είναι πιο πιθανό να διαγνωστούν με τερματική ασθένεια, λόγω της απροθυμίας τους να δουν έναν γιατρό. Οι λόγοι της απροθυμίας τους είναι ο φόβος, η άρνηση, η αμηχανία, η αντιπάθεια προς καταστάσεις που δεν μπορούν να ελέγξουν και η πεποίθηση ότι η επίσκεψη σε γιατρό δεν αξίζει τον κόπο ή το κόστος.
Μελέτες ανδρών στη Βόρεια Αμερική και την Ευρώπη δείχνουν ότι οι άντρες που καταναλώνουν αλκοολούχα ποτά το κάνουν συχνά για να εκπληρώσουν ορισμένες κοινωνικές προσδοκίες της αρρενωπότητας. Ενώ οι αιτίες της κατανάλωσης οινοπνεύματος και του αλκοολισμού είναι πολύπλοκες και ποικίλες, οι ρόλοι των φύλων και οι κοινωνικές προσδοκίες έχουν έντονη επιρροή που ενθαρρύνει τους άνδρες να πίνουν.
Σοροκόμπα
Το Σοροκόμπα είναι χωριό στην Επαρχία Μπουλού, στην Περιφέρεια Μπα των Φίτζι. Βρίσκεται στο δυτικό μέρος της χώρας.
Παραπομπές
Κατηγορία:Πόλεις των Φίτζι
Αρρενωπότητα
Παραπομπές
Κατηγορία:Άνδρες Κατηγορία:Έμφυλοι ρόλοι Κατηγορία:Κοινωνικό φύλο
Σούπερ Λίγκα 2017–18
Η Σούπερ Λίγκα 2017–18 (γνωστή και ως Super League Σουρωτή για εμπορικούς λόγους) ήταν το ελληνικό πρωτάθλημα ποδοσφαίρου της περιόδου 2017-18, το 59ο πρωτάθλημα που διεξήχθη σε μορφή εθνικής κατηγορίας, το 39ο από καταβολής του επαγγελματικού ποδοσφαίρου, το 12ο με την ονομασία Σούπερ Λίγκα. Μετείχαν 16 σύλλογοι, όσοι κατέλαβαν την 1η έως και τη 14η θέση της προηγούμενης διοργάνωσης και οι 2 πρώτοι της Φούτμπολ Λιγκ 2016–17. Η Σούπερ Λίγκα 2017–18 ήταν η πρώτη μετά από 10 χρόνια, η οποία δεν είχε play-off.
Πρωταθλήτρια Ελλάδος για 12η φορά στην ιστορία της αναδείχθηκε η ΑΕΚ.
Πρωταθλήτρια
thumb|right|167px| Πρωταθλήτρια 2017-18 [[Α.Ε.Κ. (ποδόσφαιρο)|ΑΕΚ ]] ΑΕΚ
Γεγονότα
Η ΑΕΚ κατέκτησε για πρώτη φορά μετά από 24 χρόνια το πρωτάθλημα Ελλάδος.
Στο ματς Ολυμπιακού - ΑΕΚ με σκορ 1-2 στις 4 Φεβρουαρίου την 20η αγωνιστική,υπήρξαν αντιδράσεις από τους παίκτες του Ολυμπιακού για την αποβολή για διαμαρτυρία του Μποτία στο τελευταίο λεπτό του αγώνα, ζητώντας από τον διαιτητή να σφυρίξει επιθετικό φάουλ  στον Γιακουμάκη στο νικητήριο γκολ της ΑΕΚ. Έτσι ο Ολυμπιακός εκτός από το ματς έχασε και επιπλέον βαθμούς, αφού τιμωρήθηκε από τον αθλητικό δικαστή με αφαίρεση - 3 βαθμών για μερική είσοδο 50 διαμαρτυρόμενων οπαδών του στο τερέν μετά τη λήξη του αγώνα. Στη συνέχεια ακολούθησε μια σειρά από γεγονότα που καθόρισαν τον πρωταθλητή.
Με αφορμή την ένοπλη είσοδο του Ιβάν Σαββίδη στον αγωνιστικό χώρο κατά την 25η αγωνιστική, η κυβέρνηση διέκοψε τη διεξαγωγή του πρωταθλήματος στις 12 Μαρτίου, ενώ η FIFA απείλησε να αποκλείσει τις ελληνικές ομάδες από τις διεθνείς διοργανώσεις. Το πρωτάθλημα πήρε άδεια να συνεχιστεί στις 27 Μαρτίου.
Ο Παναθηναϊκός τερμάτισε στη χειρότερη θέση (11η) της ιστορίας του, έχοντας αντιμετωπίσει τεράστια οικονομικά προβλήματα.
Τραυματισμός Γκαρθία από οπαδό ΠΑΟΚ
Στις 25 Φεβρουαρίου την 23η αγωνιστική, κατά την είσοδο των ομάδων στον αγωνιστικό χώρο για τον αγώνα ΠΑΟΚ-Ολυμπιακού στο γήπεδο της Τούμπας στη Θεσσαλονίκη, οπαδός του ΠΑΟΚ έριξε ρολό ταμειακής μηχανής στον προπονητή του Ολυμπιακού Όσκαρ Γκαρθία το οποίο και τον τραυμάτισε ελαφρά. Το συμβάν αυτό είχε ως αποτέλεσμα να μην ξεκινήσει το παιχνίδι και ο ΠΑΟΚ να μηδενιστεί στον αγώνα με τον Ολυμπιακό, που κατακυρώθηκε δικαστικά υπέρ του δεύτερου με 3-0, ενώ σε πρώτο βαθμό του επιβλήθηκε επιπλέον αφαίρεση τριών βαθμών, δύο αγώνες με κλειστές κερκίδες και πρόστιμο 30.000 ευρώ.
Ένοπλη εισβολή Ιβάν Σαββίδη στον αγωνιστικό χώρο
Το γεγονός έγινε πρώτο θέμα στα ελληνικά ΜΜΕ, έχοντας αναφορές και στο εξωτερικό. Λόγω της εισβολής στον αγωνιστικό χώρο, ο Ιβάν Σαββίδης αναζητήθηκε μαζί με άλλα τέσσερα άτομα για να συλληφθεί εντός του πλαισίου του αυτοφώρου, κάτι που δεν κατέστη δυνατό. Η Πειθαρχική Επιτροπή της Super League αποφάσισε τον μηδενισμό του ΠΑΟΚ στον αγώνα με την ΑΕΚ (που κατακυρώθηκε δικαστικά υπέρ της δεύτερης με 3-0), την ποινή αφαίρεσης 3 βαθμών από εκείνο το πρωτάθλημα και 2 βαθμών από το πρωτάθλημα της νέας αγωνιστικής περιόδου. Παράλληλα επιβλήθηκε ποινή απαγόρευσης εισόδου του Ιβάν Σαββίδη σε γήπεδο για τρία χρόνια και πρόστιμο 100 χιλιάδων ευρώ, ενώ ο Λούμπος Μίχελ τιμωρήθηκε με απαγόρευση 90 ημερολογιακών ημερών και πρόστιμο 15 χιλιάδων. Τέλος, η ΠΑΕ ΠΑΟΚ τιμωρήθηκε με ποινή αποκλεισμού έδρας για 3 αγωνιστικές και πρόστιμο 63 χιλιάδων ευρώ. Η ΠΑΕ ΠΑΟΚ έκανε προσφυγή στο Διαιτητικό Δικαστήριο της ΕΠΟ, το οποίο όμως την απέρριψε.
Έδρες
Στις συμμετοχές περιλαμβάνεται η σεζόν 2017-18
Προσωπικό και εμφανίσεις
Note: Flags indicate national team as has been defined under FIFA eligibility rules. Players and Managers may hold more than one non-FIFA nationality.
Θέση ανά αγωνιστική
Ο πίνακας δείχνει τις θέσεις των ομάδων μετά από κάθε αγωνιστική. Στην περίπτωση που κάποια αγωνιστική αναβληθεί και πραγματοποιηθεί μετά το πέρας άλλων αγωνιστικών τότε οι θέσεις συμπληρώνονται μετά από αυτές τις αγωνιστικές. Παράδειγμα Αν αναβληθεί η 13η αγωνιστική και πραγματοποιηθεί μεταξύ 15ης και 16ης αγωνιστικής τότε οι θέσεις των ομάδων μετά την 14η αγωνιστική φαίνονται στην 13η, της 15ης στην 14η και της 13ης στην 15η.
{| class="wikitable sortable" style="font-size: 100%; text-align:center;" ! rowspan=2 width="106"|Ομάδα / Αγωνιστική ! 1 !! 2 !! 3 !! 4 !! 5 !! 6 !! 7 !! 8 !! 9 !! 10 !! 11 !! 12 !! 13 !! 14 !! 15 !! 16 !! 17 !! 18 !! 19 !! 20 !! 21 !! 22 !! 23 !! 24 !! 25 !! 26 !! 27 !! 28 !! 29 !! 30 ! height="20"| !! !! !! !! !! !! !! !! !!  !!  !!  !!  !!  !!  !!  !!  !!  !!  !!  !!  !!  !!  !!  !!  !!  !!  !!  !!  !!
{{Fb rbr pos footer || |s= Super League |date=Αύγουστος 2016} }}
Εξωτερικοί σύνδεσμοι
Κατηγορία:Α΄ Εθνική κατηγορία ποδοσφαίρου αντρών Ελλάδας Κατηγορία:Εγχώρια ποδοσφαιρικά πρωταθλήματα 2017–2018
Φοσάν
Το Φοσάν (κινέζικα: 佛山) είναι πόλη στην επαρχία Γκουανγκντόνγκ.
Γεωγραφία
Η πόλη βρίσκεται δίπλα στη πόλη Κουανγκτσόου και η πόλη έχει πληθυσμό 6.771.295 κατοίκους, με αποτέλεσμα η πόλη να είναι η 9η μεγαλύτερη πόλη στην Κίνα μετά την Σαγκάη, την πρωτεύουσα Πεκίνο, την Τσονγκίνγκ, το Σενζέν, το Κουανγκτσόου, το Τιενζίν, την Γουχάν και το Ντογκουάν. Η πόλη χωρίζεται από το Κουανγκντόνγκ από τον ποταμό Ζουζιάνγκ.
Παραπομπές
Κατηγορία:Πόλεις της Κίνας
Επιχείρηση Σινά (2012)
Η Επιχείρηση Σινά (Operation Sinai) είναι μια εξελισσόμενη αιγυπτιακή στρατιωτική εκστρατεία, που ξεκίνησε στις αρχές Αυγούστου 2012, εναντίον ισλαμιστών μαχητών στη χερσόνησο του Σινά για να συντρίψει την εξέγερση στο Σινά. Η επιχείρηση ήρθε ως άμεση απάντηση μετά την επίθεση στα αιγυπτιακά-ισραηλινά σύνορα στις 5 Αυγούστου 2012. Η επιχείρηση αναφέρθηκε αρχικά ως μέρος της "Επιχείρησης Αετός", αλλά στις 3 Σεπτεμβρίου 2012, ο αιγυπτιακός στρατός εξέδωσε ανακοίνωση ζητώντας από τα μέσα ενημέρωσης να χρησιμοποιούν την επίσημη ονομασία "Επιχείρηση Σινά".
Ιστορικό
Οι Αιγυπτιακές Ένοπλες Δυνάμεις συμμετέχουν σε μια δύσκολη και διαρκή στρατιωτική εκστρατεία για να υποτάξουν και να εξαλείψουν επικίνδυνους και βίαιους εξτρεμιστές από τη βόρεια χερσόνησο του Σινά. Αυτοί οι εξτρεμιστές αποτελούν επικίνδυνη απειλή για τους κατοίκους του Σινά, την ασφάλεια της Αιγύπτου και τη σταθερότητα της ευρύτερης περιοχής της Μέσης Ανατολής. Η καταπολέμηση του εξτρεμισμού στο Σινά έχει παγκόσμια σημασία. Τα τελευταία δύο χρόνια, εξτρεμιστές στην περιοχή του Βόρειου Σινά επιτέθηκαν σε πολίτες και στις αιγυπτιακές αρχές, με αποτέλεσμα να σκοτωθούν στρατιωτικοί και αστυνομικοί και αμέτρητοι άλλοι να τραυματιστούν.
Η εξέγερση του Σινά ξεκίνησε τον Φεβρουάριο του 2011, κατά τη διάρκεια των γεγονότων της Αιγυπτιακής Επανάστασης του 2011. Ως αποτέλεσμα της αποσταθεροποίησης της αιγυπτιακής κυβέρνησης, διάφορες ομάδες ανταρτών, συμπεριλαμβανομένων κυρίως Βεδουίνων, άρχισαν να υπονομεύουν την κεντρική εξουσία της Αιγύπτου. Ως αποτέλεσμα, η αιγυπτιακή προσωρινή κυβέρνηση έστειλε στρατεύματα στη χερσόνησο του Σινά στις 15 Αυγούστου 2011, σε αυτό που έγινε γνωστό ως "Επιχείρηση Αετός".
Αύγουστος 2012
Στις 3:20 π.μ., στις 8 Αυγούστου, μετά από επιθέσεις σε πολλά από αυτά τα σημεία ελέγχου ασφαλείας, αιγυπτιακά στρατιωτικά στρατεύματα και αεροσκάφη σκότωσαν 20 μαχητές, τραυμάτισαν μερικές δεκάδες άτομα και κατέστρεψαν τρία τεθωρακισμένα αυτοκίνητα που ανήκουν στους μαχητές στο χωριό αλ-Τουμά στη χερσόνησο του Σινά. Αυτή ήταν η πρώτη φορά από το 1973 που η Αίγυπτος εξαπέλυσε αεροπορική επίθεση στο Σινά. Ένας διοικητής ανέφερε ότι ο στρατός είχε λάβει πληροφορίες ότι πολλοί μαχητές βρίσκονταν στο χωριό.
Στις 9 Αυγούστου, το υπουργικό συμβούλιο ασφαλείας του Ισραήλ ενέκρινε αίτημα του Ισραηλινού υπουργού Άμυνας Εχούντ Μπάρακ να επιτρέψει στην Αίγυπτο να αναπτύξει επιθετικά ελικόπτερα στη χερσόνησο του Σινά για τις πρόσφατες επιχειρήσεις της. Αυτή η έγκριση ήταν απαραίτητη βάσει των Συμφωνιών του Καμπ Ντέιβιντ, οι οποίες περιορίζουν τον τύπο όπλων που επιτρέπονται στο Σινά.
Στις 10 Αυγούστου, η αστυνομία και ο στρατός συνέλαβαν εννέα υπόπτους (για την επίθεση της 5ης Αυγούστου) στο χωριό Σέιχ Ζουγουέιντ, στο πλαίσιο της επιχείρησης που βρίσκονταν σε εξέλιξη. Στρατιωτική πηγή χαρακτήρισε τους συλληφθέντες "τρομοκρατικά στοιχεία" και μια άλλη υψηλόβαθμη στρατιωτική πηγή δήλωσε ότι οι ύποπτοι ανήκουν σε ριζοσπαστικές ομάδες. Ένας από τους συλληφθέντες είχε το παρατσούκλι ως "Μπιν Λάντεν του Σινά" και ήταν ύποπτος για τον σχεδιασμό και την εκτέλεση της επίθεσης της 5ης Αυγούστου. Ένας άλλος συνεργός κατείχε 22 δελτία ταυτότητας Αιγυπτίων πολιτών. Οι συλληφθέντες κατηγορήθηκαν για επίθεση σε αστυνομικούς και σταθμούς στη χερσόνησο του Σινά, που ανήκουν σε ομάδα τζιχαντιστών, και για λαθρεμπόριο όπλων από και προς τη Λωρίδα της Γάζας.
Στις 10 Αυγούστου, η Λέιλα Φαντέλ του NPR δήλωσε ότι δεν μπορούσε να βρει κανένα αποδεικτικό στοιχείο για τη νέα αιγυπτιακή στρατιωτική εκστρατεία, όταν πήγε σε χωριά όπου οι μάχες λέγονταν ότι ήταν οι πιο έντονες, γεγονός που αυξάνει την πιθανότητα ότι η Αίγυπτος διογκώνει εσκεμμένα το γεγονότα για τη στρατιωτική τους εκστρατεία.
Στις 12 Αυγούστου, οι αιγυπτιακές δυνάμεις ασφαλείας σκότωσαν επτά ύποπτους μαχητές κατά τη διάρκεια επιδρομών σε κρησφύγετα σε δύο χωριά κοντά στο Ελ-Αρίς της αλ-Γκόρα και στο αλ-Μαχντίγια στο βόρειο Σινά. Οι αξιωματούχοι ασφαλείας κατέσχεσαν νάρκες ξηράς, έναν αντιαεροπορικό πύραυλο, βαριά πολυβόλα και χειροβομβίδες. Οι μαχητές σκοτώθηκαν όταν οι δυνάμεις ασφαλείας βομβάρδισαν ένα σπίτι στο οποίο κρύφτηκαν αφού αντάλλαξαν πυρά.
Στις 13 Αυγούστου, την έκτη μέρα της στρατιωτικής καταστολής των ισλαμιστών, ένοπλοι πυροβόλησαν και σκότωσαν τον ηγέτη της φυλής Χαλάφ αλ-Μενάχι και τον γιο του, καθώς επέστρεφαν από μια διάσκεψη που οργανώθηκε από ηγέτες της φυλής για να καταγγείλουν την σύγκρουση. Επιπλέον, μια πηγή κοντά στους ισλαμιστές στο Σινά ανέφερε ότι εκατοντάδες από αυτούς είχαν οργανώσει μια μυστική συνάντηση για να συζητήσουν την απάντησή τους στη δολοφονία πέντε υπόπτων τρομοκρατών από Αιγύπτιους στρατιώτες νωρίτερα την ίδια μέρα και συμφώνησαν ότι η αντίδραση τους θα ήταν σκληρή.
Στις 17 Αυγούστου, ένας ύποπτος που συνελήφθη, καθοδήγησε τις δυνάμεις ασφαλείας σε ένα διαμέρισμα στο Σέιχ Ζουγουέιντ που χρησιμοποιήθηκε από τρομοκράτες για να κρύψει ασύρματους μηχανισμούς και βιβλία τζιχαντιστών. Το διαμέρισμα περιείχε επίσης τρεις μαύρες σημαίες που έγραφαν. "Δεν υπάρχει θεός παρά μόνο ο Αλλάχ και ο Μωάμεθ είναι ο αγγελιοφόρος του".
Στις 20 Αυγούστου, ο υπουργός Άμυνας στρατηγός Αμπντέλ Φατάχ αλ-Σίσι πραγματοποίησε την πρώτη του επίσκεψη στο Σινά μετά την επίθεση της 5ης Αυγούστου και ολοκλήρωσε τα σχέδια για την εντατικοποίηση της καταστολής. Αυτά τα σχέδια περιελάμβαναν τη χρήση αεροσκαφών και δεξαμενών στο Σινά για πρώτη φορά μετά τον πόλεμο του Γιομ Κιπούρ το 1973.
Σεπτέμβριος 2012
Στις 7 Σεπτεμβρίου 2012, ένοπλοι επιτέθηκαν στο αιγυπτιακό σημείο ελέγχου Ραγέσα, που βρίσκεται έξω από το Αρίς στο Σινά. Αυτή η επίθεση σηματοδότησε την 34η στο σημείο ελέγχου από την Αιγυπτιακή Επανάσταση του 2011. Αιγύπτιοι στρατιώτες ερεύνησαν τη γύρω περιοχή και επιθεώρησαν διερχόμενα αυτοκίνητα για να ανακρίνουν τους επιβάτες τους.
Ισραηλινοί στρατιώτες, οι οποίοι παρείχαν ασφάλεια σε συνεργεία κατασκευών που κατασκεύαζαν έναν φράχτη στην περιοχή Χαρ Χαρίφ στα σύνορα με το αιγυπτιακό Σινά, δέχθηκαν επίθεση. Ένας Ισραηλινός στρατιώτης σκοτώθηκε και ένας άλλος τραυματίστηκε κατά τη διάρκεια της επίθεσης, ενώ τρεις ένοπλοι που εκτέλεσαν την επίθεση σκοτώθηκαν από τον ισραηλινό στρατό. Μια ομάδα που αυτοαποκαλείται Ανσάρ Τζερούσαλεμ ("Υποστηρικτές της Ιερουσαλήμ") ανέλαβε την ευθύνη για τη δολοφονική επίθεση κατά μήκος των συνόρων Αιγύπτου-Ισραήλ.
Οκτώβριος 2012
Μέχρι τον Οκτώβριο του 2012, μεγάλος αριθμός αιγυπτιακών δυνάμεων είχε αποσυρθεί από το Σινά.
Στις 8 Οκτωβρίου 2012, υπήρξε μια εικαζόμενη επίθεση στις αιγυπτιακές Κεντρικές Δυνάμεις Ασφαλείας με 21 ανθρώπους να χάνουν τη ζωή τους σε σύγκρουση με ένα φορτηγό. Η επίθεση αρχικά αναφέρθηκε ως ατύχημα. Ωστόσο, πηγές ανέφεραν ότι ένοπλοι πυροβόλησαν τα λάστιχα των οχημάτων, με αποτέλεσμα να χάσει τον έλεγχο και να συντρίβει. Μια πιο πρόσφατη δήλωση της αστυνομίας έριξε την ευθύνη για το ατύχημα στο λάθος του οδηγού.
Eurosport
Το Eurosport είναι πανευρωπαϊκό τηλεοπτικό κανάλι, το οποίο παρακολουθείται σε σχεδόν όλη την Ευρώπη. Το κανάλι ανήκει στην Discovery, Inc. Η Discovery αγόρασε το 20% των μετοχών τον Δεκέμβριο του 2012, και έγινε πλειοψηφικός μέτοχος τον Ιανουάριο του 2014, αγοράζοντας μετοχές από το TF1. Στις 22 Ιουλίου 2015 η Discovery συμφώνησε να αγοράσει το 49% των μετοχών που κατείχε το TF1 και έτσι η Discovery έγινε ο μοναδικός ιδιοκτήτης. Τα κεντρικά του γραφεία βρίσκονται στο Ισί-λε-Μουλινώ της Γαλλίας.
Το Eurosport έχει δικαιώματα για ένα μεγάλο αριθμό διοργανώσεων, ωστόσο γενικά δεν θέτει υποψηφιότητα για δικαιώματα με προνομιούχα τιμή για μεγάλες ποδοσφαιρικές διοργανώσεις και άλλες διοργανώσεις. Το 2015 κέρδισε δικαιώματα μετάδοσης των Ολυμπιακών Αγώνων για το 2018 στο μεγαλύτερο μέρος της Ευρώπης και για το 2022 στο Ηνωμένο Βασίλειο και τη Γαλλία, σε συμφωνία ύψους 1.3 δισεκατομμυρίων ευρώ (922 εκατομμύρια λίρες). Μεταδίδει το ίδιο υλικό για πολλές αγορές, χρησιμοποιώντας αόρατους σχολιαστές και όχι παρουσιαστές. Αυτό επιτρέπει την ευκολότερη μετάδοση του ιδίου υλικού σε πολλές χώρες και μειώνει το κόστος παραγωγής.
Το Eurosport έχει αγοράσει δικαιώματα για το Ουίμπλεντον για πολλές χώρες.
Το δίκτυο καναλιών είναι διαθέσιμο σε 20 γλώσσες και 54 κράτη (τα 16 από αυτά βρίσκονται στην Ευρώπη), ενώ μεταδίδει αθλητικές διοργανώσεις από την Ευρώπη και τον κόσμο. Ξεκίνησε να μεταδίδεται στις 5 Φεβρουαρίου 1989 και αρχικά προήλθε από μια συνεργασία της Ευρωπαϊκής Ραδιοτηλεοπτικής Ένωσης (EBU) με το βρετανικό κανάλι Sky. Στη δεκαετία του 1990 το Eurosport μοιραζόταν το χρόνο του με το The Quantum Channel.
Τον Φεβρουάριο του 2017, η Discovery εισήγαγε το κανάλι στην Ινδία με τον τίτλο DSport. Το κανάλι έγινε διαθέσιμο σε διάφορες πλατφόρμες, σε ροές σταθερής ευκρίνειας (SD) και υψηλής ευκρίνειας (HD).
Το κανάλι αποχώρησε από την Cosmote TV λόγω διαφωνιών. μικρογραφία|478x478εσ|Η ιστορία του λογοτύπου του Eurosport
Αθλητικές μεταδόσεις
Το Eurosport προβάλλει ποικίλα αθλητικά προγράμματα, κάποια εξ αυτών μόνο για συγκεκριμένες χώρες.
Ποδόσφαιρο
Μεταδίδονται τα:
Παραπομπές
Κατηγορία:Τηλεοπτικά κανάλια και σταθμοί οι οποίοι ιδρύθηκαν το 1989 Κατηγορία:Γαλλικοί τηλεοπτικοί σταθμοί
Ράτζα Ναϊνγκολάν
Ο Ράτζα Ναϊνγκολάν (γεννήθηκε στις 4 Μαΐου 1988) είναι Βέλγος ποδοσφαιριστής που αγωνίζεται ως πλάγιος επιθετικός (εξτρέμ) και χαφ για την Κάλιαρι και την Εθνική Βελγίου.
Γνωστός με το ψευδώνυμο Ιλ Νίντζα, έχει περάσει το μεγαλύτερο μέρος της καριέρας του στην Ιταλία, εκπροσωπώντας την Πιατσέντζα, την Κάλιαρι, τη Ρόμα και την Ίντερ Μιλάνου κάνοντας πάνω από 290 εμφανίσεις στην Σέριε Α.
Διεθνής για το Βέλγιο για οχτώ χρόνια, ο Ναϊνγκολάν έχει αγωνιστεί 30 φορές για τη χώρα του (σκοράροντας έξι γκολ) και την εκπροσώπησε στο Ευρωπαϊκό Πρωτάθλημα Ποδοσφαίρου 2016.
Παραπομπές
Κατηγορία:Βέλγοι ποδοσφαιριστές Κατηγορία:Ποδοσφαιριστές Εθνικής Βελγίου Κατηγορία:Ποδοσφαιριστές Ίντερ Κατηγορία:Ποδοσφαιριστές Ρόμα Κατηγορία:Ποδοσφαιριστές Σέριε Α Κατηγορία:Ποδοσφαιριστές Ευρωπαϊκού Πρωταθλήματος 2016
Νικόλαος Βαλσαμάκης (βουλευτής)
Βιογραφικά στοιχεία
Σπούδασε νομικά στην Ιταλία.
Εξελέγη για πρώτη φορά βουλευτής Κεφαλληνίας στις εκλογές του 1862 και επανεξελέγη, ως βουλευτής Κραναίας, σε αυτές του 1875, του 1879, του 1881, ως βουλευτής Κεφαλληνίας στις εκλογικές αναμετρήσεις του 1887 και του 1890, και ως βουλευτής Κραναίας, στις εκλογές του 1895.
Ελισάβετ της Σαξονίας (1552-1590)
H Ελισάβετ, γερμ. Elisabeth von Sachsen von Wettin (18 Οκτωβρίου 1552 - 2 Απριλίου 1590) από τον Οίκο των Βέττιν ήταν κόρη του εκλέκτορα της Σαξονίας και με τον γάμο της έγινε δούκισσα του Παλάτινάτου-Ζίμμερν.
Βιογραφία
Ήταν η πρώτη κόρη του Αυγούστου εκλέκτορα της Σαξονίας και της Άννας των Όλντενμπουργκ, κόρης του Χριστιανού Γ΄ της Δανίας.
Οικογένεια
Παντρεύτηκε το 1570 τον Ιωάννη-Καζιμίρ των Βίττελσμπαχ δούκα του Παλατινάτου-Ζίμμερν-Λάουτερν και είχε τέκνα:
Παραπομπές
Κατηγορία:Οίκος των Βέττιν Κατηγορία:Δούκισσες της Σαξονίας
Νικόλαος Βαλσαμάκης (βουλευτής)
Βιογραφικά στοιχεία
Διετέλεσε υπουργός Δικαιοσύνης στην κυβέρνηση Κουμουνδούρου.
Πηγές
Κατηγορία:Βουλευτές Κεφαλληνίας Κατηγορία:Έλληνες υπουργοί Δικαιοσύνης Κατηγορία:Βουλευτές Κραναίας
Μόουσμπουργκ (Αυστρία)
Το Μόουσμπουργκ (γερμανικά: Moosburg) είναι μια εμπορική πόλη στην περιοχή Κλάγκενφουρτ-Λαντ στο αυστριακό ομόσπονδο κρατίδιο της Καρινθίας.
Αδελφοποιημένες πόλεις
Το Μόουσμπουργκ έχει αδελφοποιηθεί με τις παρακάτω πόλεις:
Παραπομπές
Κατηγορία:Πόλεις της Αυστρίας
Νιουατθαμρόνγκ Μπουνσονγκπαϊσάν
Ο Νιουατθαμρόνγκ Μπουνσονγκπαϊσάν (นิวัฒน์ธำรง บุญทรงไพศาล, Niwatthamrong Bunsongphaisan, γεννήθηκε στις 25 Ιανουαρίου 1948) είναι Ταϊλανδός επιχειρηματίας και πολιτικός, ο οποίος υπηρέτησε ως προσωρινός Πρωθυπουργός της Ταϊλάνδης μετά την καθαίρεση της Γίνγκλακ Σιναουάτρα από το Συνταγματικό Δικαστήριο της Ταϊλάνδης στις 7 Μαΐου 2014 μέχρι τη παραίτησή του στο πραξικόπημα τρεις εβδομάδες μετά την ανάληψη των καθηκόντων του. Πριν γίνει ενεργός πρωθυπουργός ήταν Αναπληρωτής Πρωθυπουργός και Υπουργός Εμπορίου, ενώ προηγουμένως διεύθυνε το σώμα ενεχυρίασης ρυζιού της χώρας.
Καριέρα
Στενός συνεργάτης του Τακσίν Σιναουάτρα, ο Νιουθαμρόνγκ υπηρέτησε ως Πρόεδρος της Εκτελεστικής Επιτροπής του τμήματος Μέσων και Διαφήμισης για την Shin Corporation από το 1995 και ως Αντιπρόεδρος από το 2000. Υπηρέτησε ως Αντιπρόεδρος του iTV από το 2001 έως το 2002.
Πολιτική καριέρα
Ο Νιουατθαμρόνγκ υπηρέτησε ως διευθυντής στο αμφιλεγόμενο σώμα ενεχυρίασης ρυζιού, όπου το ρύζι αγοραζόταν σε διογκωμένες τιμές από τους αγρότες και στη συνέχεια αφηνόταν να σαπίσει λόγω έλλειψης αγοραστών. Στις 30 Ιουνίου 2013 ορίστηκε Υπουργός Εμπορίου και αναπληρωτής πρωθυπουργός στο υπουργικό συμβούλιο της Γίνγκλακ Σιναουάτρα.
Προσωρινός Πρωθυπουργός
Στις 7 Μαΐου 2014 ο Νιουατθαμρόνγκ έγινε Πρωθυπουργός μετά την απομάκρυνση της Πρωθυπουργού Γίνγκλακ Σιναουάτρα και αρκετά μέλη του υπουργικού συμβουλίου από τα καθήκοντά τους. Στις 22 Μαΐου 2014, καθαιρέθηκε από το αξίωμα μετά από ένα στρατιωτικό πραξικόπημα.
Παραπομπές
Κατηγορία:Πρωθυπουργοί της Ταϊλάνδης
Αριτσάνο
Το Αριτσάνο (ιταλικά: Arizzano) είναι ιταλικός δήμος στην Επαρχία του Βερμπάνο-Κούζιο-Όσσολα, στην περιφέρεια του Πεδεμοντίου.
Παραπομπές
Κατηγορία:Δήμοι της Επαρχίας του Βερμπάνο-Κούζιο-Όσσολα
Μάχη της Λυκανδού
Η Μάχη της Λυκάνδου πραγματοποιήθηκε το φθινόπωρο του 976 την περίοδο της αποστασίας του Βάρδα Σκληρού. Ο αυτοκρατορικός στρατός της Βυζαντινής αυτοκρατορίας ήρθε σε σύγκρουση με τον επαναστατικό στρατό με αποτέλεσμα οι αυτοκρατορικοί να ηττηθούν και ο Βάρδας Σκληρός να αποκτήσει παντοδυναμία στη Βυζαντινή Ανατολή και τη Μικρά Ασία.
Η μάχη
Τρεις μέρες πριν τη μάχη ένας Βυζαντινός, ονόματι Σαχάκιος (στα αρμένικα) ή Βραχάμιος (που ήταν το όνομα που χρησιμοποιούταν) ήρθε σε επαφή με τον Βάρδα Σκληρό λέγοντάς του τις κινήσεις που θα ακολουθούσαν οι αυτοκρατορικοί. Ο Βάρδας Σκληρός ακολούθησε τις συμβουλές του και περικύκλωσε εξ' απροόπτου το φρούριο της Λυκάνδου. Οι επαναστάτες κατάφεραν να νικήσουν ενώ οι Βυζαντινοί τράπηκαν σε φυγή. Το φρούριο καταλήφθηκε τελικά από τον Βάρδα Σκληρό.
Πηγές
• Γκούσταβ Σλουμπερζέ - ''ΒΑΣΙΛΕΙΟΣ Β' Ο ΒΟΥΛΓΑΡΟΚΤΌΝΟΣ - Α' ΤΟΜΟΣ: ΝΕΑΝΙΚΆ ΈΤΗ - εκδ. Δημιουργία - σελ. 54-55
Κατηγορία:Μάχες της Βυζαντινής Αυτοκρατορίας
Δίας LXIX
Εξωτερικοί σύνδεσμοι
Κατηγορία:Φυσικοί δορυφόροι Δία
Χεφέι
Το Χεφέι (κινεζικά: 合肥市) είναι πόλη της επαρχίας Ανχουέι και η πρωτεύουσα της.
Γεωγραφία
Η πόλη έχει πληθυσμό 3.098.727 κατοίκους και είναι η 28η μεγαλύτερη πόλη στην Κίνα. Η πόλη είναι πολύ κοντά στην λίμνη Τσαοχού και είναι η μοναδική πόλη της επαρχίας Ανχούι με πληθυσμό άνω των 2.000.000 κατοίκων και η πόλη συνδέεται με το υπόλοιπο Ανχούι με αυτοκινητόδρομους και η πόλη έχει αεροδρόμιο.
Κατηγορία:Πόλεις της Κίνας
Αντρόνα Σκιεράνκο
Η Αντρόνα Σκιεράνκο (ιταλικά: Antrona Schieranco) είναι ιταλικός δήμος στην Επαρχία του Βερμπάνο-Κούζιο-Όσσολα, στην περιφέρεια του Πεδεμοντίου.
Παραπομπές
Κατηγορία:Δήμοι της Επαρχίας του Βερμπάνο-Κούζιο-Όσσολα
Νικαίνετος
Ο Νικαίνετος ή Νικαίνετος ἐποποιός ήταν αρχαίος Έλληνας επιγραμματοποιός και επικός ποιητής του 3ου αιώνα π.Χ. που έζησε στη Σάμο και είχε καταγωγή από τα Άβδηρα της Θράκης. Διασώζονται έξι επιγράμματα του στην Παλατινή Ανθολογία, ενώ ένα από αυτά αμφισβητείται πως έχει γραφεί από αυτόν. Αναφέρεται από τον Στέφανο Βυζάντιο ως ένας από τους γνωστούς Αβδηρίτες επικούς ποιητές. . Σώζονται επίσης έξι στίχοι από το έργο του Λύρκος.
Βάιμαρανερ
Βάιμαρ ή Βάιμαρανερ (γερμανικά: Weimaraner) ονομάζεται μία φυλή σκύλων που αναπτύχθηκε στις αρχές του 19ου αιώνα από Γερμανούς ευγενείς της αυλής της Βαϊμάρης. Αρχικά χρησιμοποιήθηκε ως θηρευτικό σε ομαδικά κυνήγια, ενώ αργότερα ως ιχνηλάτης πουλιών και θηραματοφόρο.
Είναι χαριτωμένο σκυλί, με αφτιά που κρέμονται, μάτια μπλε, γκρι ή κίτρινα και μια χαρακτηριστική κοντή, λεία, γκρίζα ή ασημιά ουρά. Το ύψος του είναι 58-70 εκατοστόμετρα και το βάρος του είναι 25-40 χιλιόγραμμα. Χαρακτηρίζεται από την άγρυπνη, καλά ισορροπημένη στάση του, και εκτιμάται ως επιθετικό κυνηγητικό σκυλί, καλός σύντροφος και φύλακας.
Το Βαϊμαράνερ θεωρείται η πιο παλιά κυνηγετική γερμανική ράτσα. Υπάρχει σε απεικονίσεις του 17ου αι. και είναι γνωστό ότι εκτρεφόταν στην βασιλική αυλή της Βαϊμάρης το τέλος του 18ου αι. Λόγω του χρώματός του λέγεται “γκρίζο φάντασμα”.
Ιατρικά
Τα προβλήματα υγείας που μπορεί να ταλαιπωρήσουν το σκύλο είναι ισχιακή δυσπλασία, αιμοφιλία και οφθαλμολογικά προβλήματα.
Παραπομπές
Κατηγορία:Φυλές σκύλων
Maalox
Το Maalox είναι φαρμακευτικό σκεύασμα αντιόξινων συστατικών, που ανήκει στην εταιρεία Sanofi. Το κύριο προϊόν είναι ένα αρωματισμένο υγρό που περιέχει εναιώρημα υδροξειδίου του αργιλίου και υδροξειδίου του μαγνησίου, τα οποία εξουδετερώνουν, ή τουλάχιστον μειώνουν την οξύτητα του στομαχικού σωλήνα, με σκοπό την ανακούφιση των συμπτωμάτων της δυσπεψίας, της καούρας, της γαστροοισοφαγικής παλινδρόμησης, καθώς και των ελκών του στομάχου ή του δωδεκαδακτύλου.
Περιέχει επίσης σιμεθικόνη, ένα αντιαφριστικό που βοηθά στην εξάλειψη του φουσκώματος από τα αέρια. Σε μεγάλες δόσεις, το φάρμακο μπορεί να δράσει ως καθαρτικό. Το εμπορικό σήμα ανήκει στην φαρμακευτική εταιρεία Novartis International AG και πρωτοπαρήχθη εμπορικά το 1949.
Το ακρωνύμιο «MAALOX» αναφέρεται στα στοιχεία σύνθεσης του διαλύματος: ΜΑ (ΜΑγνήσιο) και AL (ΑΛουμίνιο) ως ΟΧ (ΟΞείδια). Τα οξείδια και τα υδροξείδια αντιδρούν με το υδροχλωρικό οξύ στο στομάχι, εξουδετερώνοντάς το.
Μερικοί μπορεί να θεωρήσουν ότι ορισμένα φάρμακα Maalox, όπως το Maalox Multi-Action, είναι μια επιτυχημένη θεραπεία κατά της διάρροιας λόγω της περιεκτικότητας σε υδροξείδιο του αργιλίου, η οποία σε φυσιολογικές καταστάσεις έχει την τάση να οδηγεί σε δυσκοιλιότητα. Το Maalox μπορεί επίσης να χρησιμοποιηθεί για τη θεραπεία της ναυτίας και των κραμπών στο στομάχι που σχετίζονται με δυσπεψία, διάρροια ή δυσκοιλιότητα.
Ιστορικό
μικρογραφία|Ο Δρ. Alison Howe Price Το Maalox αναπτύχθηκε σε μια συνεργασία μεταξύ της εταιρείας William H. Rorer, Inc. και του ιατρού και ερευνητή (σε γαστρεντερικά προβλήματα) Alison Howe Price από τη Φιλαδέλφεια.
Η συνεργασία έγινε μετά τον Β' Παγκόσμιο Πόλεμο, όταν ο Claude Newhart, πωλητής και φαρμακοποιός της εταιρείας, είχε μια ιδέα που πίστευε ότι θα μπορούσε να αλλάξει την τύχη της εταιρείας. Σύμφωνα με την οικογένεια Rorer, πρότεινε αντί να πουλάνε παυσίπονα που παρασκευάζονται από άλλους, να δημιουργούν τα δικά τους προϊόντα. Ο Τζέραλντ Ρόρερ, τότε Πρόεδρος της Ρόρερ, είπε στον Νιούχαρτ «να πάει να βρει κάτι». Στο τέλος, το Maalox έγινε το πρώτο προϊόν που παρήγαγε η συνεργασία.
Το Maalox έγινε τελικά το αντιόξινο με τις μεγαλύτερες πωλήσεις στον κόσμο και άλλαξε για πάντα την τύχη της εταιρείας.
Υγρό
Το υγρό Maalox περιέχει υδροξείδιο αλουμινίου, υδροξείδιο μαγνησίου και σιμεθικόνη.
Ταμπλέτες
Τα μασώμενα δισκία Maalox Regular Strength περιέχουν 600 mg ανθρακικού ασβεστίου.
Τα δισκία Maalox Extra Strength + Anti-Gas περιέχουν 1000 mg ανθρακικού ασβεστίου και 60 mg σιμεθικόνης.
Χρήσεις
Το Maalox χρησιμοποιείται για τη θεραπεία της μέτριας δυσπεψίας, η οποία περιλαμβάνει συμπτώματα με αίσθημα καύσου στο στομάχι ή την περιοχή του θώρακα, φούσκωμα και/ή πόνο στα αέρια, ιδιαίτερα μετά τα γεύματα.
Χρησιμοποιείται σε συνδυασμό με οξυκωδόνη για τη θεραπεία του οισοφαγικού πόνου σε ασθενείς με θεραπεία καρκίνου. .
Το Maalox χρησιμοποιείται στην επιστημονική έρευνα για την προσομοίωση λάσπης/λάσπης/χώματος στο νερό, μαζί με άλλα διαλυμένα σωματίδια. Το μέγεθος των σωματιδίων υπερβαίνει τα 11 μικρόμετρα.
Το Maalox μπορεί να χρησιμοποιηθεί ως αυτόνομη θεραπεία με αντιόξινα ή σε συνδυασμό με συνταγογραφούμενα φάρμακα ισχύος, όπως αναστολείς αντλίας πρωτονίων και αναστολείς Η2.
Παρενέργειες
Το Maalox γενικά δεν προκαλεί σοβαρές παρενέργειες σε άτομα που το χρησιμοποιούν για λιγότερο από δύο εβδομάδες, αλλά μπορεί να εμφανιστούν κάποιες ήπιες παρενέργειες.
Οι πιθανές παρενέργειες του Maalox περιλαμβάνουν ναυτία, διάρροια, δυσκοιλιότητα και πονοκεφάλους. Αυτά τα συμπτώματα γενικά υποχωρούν χωρίς περαιτέρω θεραπεία.
Εγκυμοσύνη
Οι γυναίκες που είναι έγκυες μπορούν, με την άδεια ιατρού, να χρησιμοποιήσουν αυτό το προϊόν καθώς η περιεκτικότητα σε αλουμίνιο κρίνεται ασφαλής για το αναπτυσσόμενο ή το θηλάζον βρέφος.
Παραπομπές
Κατηγορία:Αντιόξινα φάρμακα
Διαδημοτικό Φεστιβάλ Ερασιτεχνικού Θεάτρου Δήμων Αττικής
To Διαδημοτικό Φεστιβάλ Ερασιτεχνικού Θεάτρου Δήμων Αττικής είναι μη διαγωνιστικό φεστιβάλ ερασιτεχνικών θεατρικών σχημάτων που διοργανώνεται ανελλιπώς από το 2007. Ο κάθε δήμος εκπροσωπείται από μία ή δύο θεατρικές ομάδες που πραγματοποιούν παραστάσεις σε όλους τους συμμετέχοντες δήμους στην περίοδο καλοκαιριού και φθινοπώρου με ελεύθερη είσοδο. Μέχρι στιγμής (2017) έχουν ανέβει από του συμμετάσχοντες δήμους 76 διαφορετικές παραστάσεις, συν αρκετές ακόμα από φιλοξενούμενους.
Ιστορία
Το 1ο Διαδημοτικό Φεστιβάλ Ερασιτεχνικού Θεάτρου διοργανώθηκε με πρωτοβουλία του θεατρικού εργαστηρίου Εν-Δράσει του Δήμου Ταύρου και με τη στήριξη της Τ.Ε.Δ.Κ.Ν.Α. Συμμετείχαν οι Δήμοι Αιγάλεω, Κορυδαλλού, Μαραθώνα, Ρέντη και Ταύρου. Έκτοτε έχουν συμμετάσχει 15 Δήμοι της Αττικής αλλά στα πλαίσιά του έχουν πραγματοποιηθεί παραστάσεις και από φιλοξενούμενους (π.χ. Δίστομο, Κόρινθος, Ηλιούπολη, ΤΕΙ Αθήνας κλπ).
Το 2017 Το φεστιβάλ τέθηκε υπό την αιγίδα της Περιφέρειας Αττικής και την πιστοποίηση EFFE Label 2017-2018 (αξιόλογου φεστιβάλ) της Ένωσης Ευρωπαϊκών Φεστιβάλ (EFA) και την υποστήριξη του Ευρωπαϊκού Κοινοβουλίου. Η αξιολόγηση που έλαβε το Διαδημοτικό Φεστιβάλ Ερασιτεχνικού Θεάτρου Δήμων Αττικής ήταν η ακόλουθη: «Ένα πρωτότυπο φεστιβάλ ερασιτεχνικού θεάτρου, με ισχυρό αντίκτυπο στην τοπική κοινωνία, το οποίο διευρύνει το κοινό του θεάτρου σε περιοχές των Αθηνών με διαφορετικό κοινωνικοοικονομικό υπόβαθρο.»
Επίσημη σελίδα
http://diadimotikotheatro.blogspot.gr/
Παραπομπές
Κατηγορία:Θεατρικά φεστιβάλ
Αντσόλα ντ'Όσσολα
Η Αντσόλα ντ'Όσσολα (ιταλικά: Anzola d'Ossola) είναι ιταλικός δήμος στην Επαρχία του Βερμπάνο-Κούζιο-Όσσολα, στην περιφέρεια του Πεδεμοντίου.
Παραπομπές
Κατηγορία:Δήμοι της Επαρχίας του Βερμπάνο-Κούζιο-Όσσολα
Κουνμίγκ
Το Κουνμίνγκ (κινεζικά: 昆明) είναι πόλη της Κίνας, πρωτεύουσα και μεγαλύτερη πόλη της επαρχίας Γιουνάν. Σύμφωνα με την απογραφή του 2010, έχει 3.392.409 κατοίκους. Η πόλη βρίσκεται σε υψόμετρο 1.900 μέτρων περίπου, βόρεια της λίμνης Ντιαντσί. Η πόλη διαθέτει αεροδρόμιο, του οποίου το πλήρες όνομα είναι Διεθνές Αεροδρόμιο Κουνμίνγκ Τσανγκσούι.
Κατηγορία:Πόλεις της Κίνας Κατηγορία:Γιουνάν
Δαμιανός της Ταρσού
Ο Δαμιανός (αποβιώσας το 924), γνωστός στα αραβικά ως Νταμιανά και έχων το ψευδώνυμο Γκουλάμ Γιαζμάν («σκλάβος/ιπποκόμος του Γιαζμάν»), ήταν Βυζαντινός Έλληνας προσήλυτος στο Ισλάμ, κυβερνήτης της Ταρσού την περίοδο μεταξύ 896–897 και ένας από τους κυριότερους διοικητές των ναυτικών επιδρομών σε βάρος της Βυζαντινής Αυτοκρατορίας στις αρχές του 10ου αιώνα.
Βιογραφία
Ο Δαμιανός ήταν προσηλυτισμένος υπηρέτης του ευνούχου κυβερνήτη της Ταρσού, Γιαζμάν αλ-Χαντίμ (απεβίωσε το 891), ο οποίος είχε αναγνωρίσει την επικυριαρχία των Τολουνιδών της Αιγύπτου υπό τον υιό του Ιμπν Τουλούν, Χουμαραβαΐχ. Τον Οκτώβριο του 896, ο Δαμιανός ορίστηκε κυβερνήτης της Ταρσού από τον, τότε, κυβερνήτη Αχμάντ ιμπν Τουγκάν. Ο Γιουσούφ αλ-Μπαγκμαρντί ήταν ο εκπρόσωπός του και διοικητής των στρατιωτικών δυνάμεων της περιοχής. Ο Δαμιανός και ο αλ-Μπαγκμαρντί, ωστόσο, εκδιώχθηκαν από την Ταρσό του Μάρτιο/Απρίλιο του 897 έπειτα από μία εξέγερση των υποστηρικτών των Αββασιδών στην πόλη, υπό την ηγεσία του Ραγκίμπ, ενός πρώην μαουλά του αλ-Μουγουαφάκ.
Το 900, ο αλ-Ταμπαρί αναφέρει πως ο Δαμιανός προέτρεψε τον Χαλίφη αλ-Μουταντίντ να κάψει τον στόλο της Ταρσού, ο οποίος αριθμούσε περισσότερα από 50 μεγάλα καράβια, ως εκδίκηση για τον εκδιωγμό του από την πόλη τρία χρόνια νωρίτερα, γεγονός το οποίο εξασθένησε σε σημαντικό βαθμό την μουσουλμανική ναυτική δύναμη. Ωστόσο, ήταν έχοντας τον βαθμό του ναυάρχου που ο Δαμιανός κατάφερε να διακριθεί ιδιαιτέρως. Το 896 ή πιθανότερα το 901, άλωσε και λεηλάτησε το λιμάνι της Δημητριάδας στην Ελλάδα. Ο Δαμιανός, στην συνέχεια, συμμετείχε στην εκστρατεία του 904 που απέσπασε την Αίγυπτο από τον έλεγχο των Τολουνιδών και την επανέφερε υπό τον έλεγχο των Αββασιδών. Οδήγησε έναν στόλο έως τον ποταμό Νείλο, λεηλάτησε τα παράλια, ενώ απέτρεψε τον από θαλάσσης ανεφοδιασμό των δυνάμεων των Τολουνιδών. Το 911, επιτέθηκε στην Κύπρο, η οποία από τον 7ο αιώνα αποτελούσε ουδέτερη περιοχή η οποία βρισκόταν υπό τον από κοινού έλεγχο Αράβων και Βυζαντινών, και την λεηλάτησε για διάστημα τεσσάρων μηνών, καθώς οι κάτοικοί της είχαν βοηθήσει βυζαντινό στόλο υπό τον ναύαρχο Ιμέριο σε επίθεση που είχε πραγματοποιήσει στις παράκτιες περιοχές του Χαλιφάτου την προηγούμενη χρονιά. Τελικώς, τον Οκτώβριο του 912, μαζί με τον επίσης αποστάτη Λέοντα τον Τριπολίτη, πέτυχε σημαντική νίκη ενάντια στον Ιμέριο στα ανοιχτά της Χίου. Το καλοκαίρι του ίδιου έτους, αναφέρεται ότι ακολούθησε τον κυβερνήτη του Κιλικιανού θουγούρ, Ρουστάμ ιμπν Μπαραντού, σε μία επίθεση εναντίον της βυζαντινής παραμεθόριου περιοχής της Λυκανδού και του Αρμένιου κυβερνήτη της, Μελία. Ο Μελίας βρέθηκε πολιορκούμενος στο φρούριό του, ωστόσο οι Άραβες απέτυχαν να το καταλάβουν.
Ο Δαμιανός απεβίωσε το 924, ενώ ηγείτο μίας επίθεσης ενάντια στο βυζαντινό φρούριο του Στρόβιλου στο Θέμα Κιβυρραιωτών. Ο θάνατός του, μαζί με τον πιθανολογούμενο θάνατο του Λέοντα του Τριπολίτη την προηγούμενη χρονιά, έφερε ένα τέλος στην εποχή της μουσουλμανικής ναυτικής υπεροχής και των συνεχόμενων επιδρομών ενάντια στα παράλια των βυζαντινών εδαφών.
Πηγές
Κατηγορία:Έλληνες πειρατές Κατηγορία:Έλληνες Μουσουλμάνοι Κατηγορία:Πρόσωπα των Αραβοβυζαντινών Πολέμων Κατηγορία:Αββασίδες κυβερνήτες της Ταρσού Κατηγορία:Αββασίδες στρατηγοί Κατηγορία:Αββασίδες ναύαρχοι Κατηγορία:Πρόσωπα της Δυναστείας των Τουλουνιδών Κατηγορία:Μεσαιωνικό Αιγαίο Πέλαγος Κατηγορία:Μεσαιωνικοί πειρατές Κατηγορία:Βυζαντινοί του 9ου αιώνα
Συναινετική λήψη αποφάσεων
μικρογραφία| Μια επαγγελματική συνάντηση Quaker μικρογραφία| Μέλη της Συνέλευσης του Κολλεγίου Shimer επιτυγχάνουν συναίνεση μέσω συζήτησης Η λήψη αποφάσεων συναίνεσης ή η πολιτική συναίνεσης (συχνά συντομογραφείται σε συναίνεση ) είναι διαδικασίες ομαδικής λήψης αποφάσεων στις οποίες οι συμμετέχοντες αναπτύσσουν και αποφασίζουν σχετικά με προτάσεις με στόχο ή απαίτηση, αποδοχής από όλους. Η εστίαση στην επίτευξη συμφωνίας της υπερπλειοψηφίας και στην αποφυγή της μη παραγωγικής γνώμης, διαφοροποιεί τη συναίνεση από την ομοφωνία, η οποία απαιτεί από όλους τους συμμετέχοντες να υποστηρίξουν μια απόφαση.
Συναίνεση
Η λέξη consensus προέρχεται από τα λατινικά που σημαίνει «συμφωνία», η οποία με τη σειρά της προέρχεται από το consentire, που σημαίνει «αισθανόμαστε μαζί». Η έννοια και η χρήση του σχετίζονται τόσο με μια γενικά αποδεκτή γνώμη όσο και με τη σύναψη απόφασης που βασίζεται σε συλλογική σύμβαση. Τόσο η διαδικασία όσο και το αποτέλεσμα της συναινετικής λήψης αποφάσεων αναφέρονται ως συναίνεση (π.χ. " με συναίνεση" και "συναίνεση" αντίστοιχα).
Στόχοι
Τα χαρακτηριστικά της συναινετικής λήψης αποφάσεων περιλαμβάνουν:
Παραπομπές
Κατηγορία:Δημοκρατία Κατηγορία:Εξισωτισμός Κατηγορία:Συνεργασία Κατηγορία:Συναντήσεις Κατηγορία:Μέθοδοι αξιολόγησης Κατηγορία:Σελίδες με μη επιθεωρημένες μεταφράσεις
Ντίλαν Οσετκόφσκι
Ο Ντίλαν Οσετκόφσκι (γεννήθηκε στις 8 Αυγούστου 1996) είναι Αμερικανογερμανός επαγγελματίας καλαθοσφαιριστής που παίζει αυτήν τη στιγμή για την ΑΣΒΕΛ Μπασκέτ στη Γαλλία. Έπαιξε κολεγιακό μπάσκετ για τους Τέξας Λόνγκχορνς και Τουλέιν Γκριν Ουέιβ.